Prințesa de Wales, prima apariție publică după operația abdominală. Cum a fost surprinsă alături de prințul William
După săptămâni întregi de speculații, prințesa de Wales a apărut în public. Paparazzi tabloidului britanic The Sun au filmat-o alături de prințul William, la cumpărături.
Cuplul a fost văzut într-unul dintre locurile lor preferate, la aproximativ un kilometru și jumătate distanță de casă. Ducesa pare fericită și relaxată, notează jurnaliștii din regat. Starea ei de sănătate a stârnit îngrijorări în rândul britanicilor.
Ultima dată când a apărut în public a fost de Crăciun, iar în ianuarie Kate a suferit o intervenție chirurgicală abdominală, la scurt timp după ce a împlinit 42 de ani.
Se așteaptă ca prințesa de Wales să își reia îndatoririle oficiale după 17 aprilie, dată la care copiii ei se vor întoarce la școală, după vacanța de Paște.
Sursa: Pro TV
Dată publicare:
19-03-2024 14:02